Biroul Permanent al Parlamentului
INIŢIATIVĂ LEGISLATIVĂ
În conformitate cu art. 73 din Constituţie şi art. 47 al Regulamentului Parlamentului se înaintează proiectul de lege pentru modificarea şi completarea Legii cu privire la Procuratură.
 Anexe:        Proiect de lege

         

           Notă informativă 


 

Deputaţii:
proiect

Lege
 pentru modificarea şi completarea
 Legii nr. 294 din 25 de decembrie 2008 cu privire la Procuratură

          Parlamentul adoptă prezenta lege organică:

Articol unic. - Legea cu privire la Procuratură nr.294-XVI din 25 decembrie 2008 (Monitorul Oficial al Republicii Moldova, 2009, nr.55–56, art.155), cu modificările ulterioare, se modifică după cum urmează:
1. La articolul 36 alineatul (3), sintagma „pot fi numite persoane” se substituie cu sintagma „pot fi numiţi procurorii”.
2. La  articolul 38:

-  alineatul (1), cifra „60” se substituie cu cifra „30”;

- alineatul (5), după cuvintele „au exercitat funcţia de procuror”, după virgulă, se adaugă cuvîntul „avocat”;
- alineatul (7), cuvîntul „decizia” se substituie cu cuvîntul „hotărîre”.
3. La articolul 39 alineatul (1) cifra „60” se substituie cu cifra „30”.

4. La articolul 42:

- alineatul (1), alineatul (2) litera a) şi alineatul (7), cifra „3” se substituie cu cifra „5”;

- alineatul (7), cuvintele  „la decizia” se substituie cu cuvintele  „prin hotărîrea”.
5 La articolul 48 alineatul (1), sintagma „în urma atestării” se exclude, iar cuvîntul „după ” se substituie cu cuvîntul „la”.
6. La articolul 56: 
- alineatul (4) se expune în următoarea redacţie: „Atunci cînd sînt considerate ca ilegale, deciziile emise de procuror pot fi anulate motivat de procurorul ierarhic superior”.
- alineatul (5) cuvîntul „nemijlocit” se exclude.
7. La articolul 64 alineatul (7) cuvintele „la propunerea Consiliului Superior al Procurorilor” se exclud.
8. La articolul 65 alineatul (1), litera d), cifra „3” se substituie cu cifra „6”.
9. La articolul 66, alineatul (2) va avea următorul cuprins:

„(2) În cazurile prevăzute la alin. (1) lit. c), g), h) şi j) din prezentul articol, hotărîrea privind eliberarea procurorului din funcţie se emite de Procurorul General. În celelalte cazuri prevăzute de lege, procurorul va fi eliberat din funcţie de către Procurorul General în baza hotărîrii Consiliului Superior al Procurorilor. Hotărîrile de eliberare din funcţie pot fi contestate în instanţa de judecată în modul stabilit de lege.” 

10. La articolul 73, ultima propoziţie din alineatul (1) va avea următorul cuprins:

„Salariul mediu se determină la momentul stabilirii pensiei, luîndu-se în considerare venitul mediu lunar realizat pentru ultimele 60 de luni de activitate în funcţie de procuror.” 

- alineatul (8) cuvintele “deţinută la data ieşirii” se substituie prin cuvintele “din care a ieşit”.
11. La articolul 82 alineatul (1) litera c) cuvintele „transferare, delegare, detaşare” se exclud.
12. La articolul 85, sintagma „direct sau prin intermediul procurorului ierarhic superior” se exclude; articolul se completează la final cu sintagma „al Colegiilor de calificare sau disciplinar, precum şi ale oricărui alt procuror”.

13. La articolul 90 alineatul (1) la final se completează cu cuvintele „şi se detaşează în condiţiile art. 64 alineatul (3)”.
14. La articolul 94: 
-  alineatul (1) litera c) cuvintele „transferarea, delegarea, detaşarea” se exclud.
- alineatul (2) va avea următorul conţinut  “În cazul în care Consiliul Superior al Procurorilor propune repetat aceeaşi candidatură, Procurorul General urmează să se conformeze”.
15. La articolul 105 alineatul (1)
-  cuvîntul „secret” se substituie cu cuvîntul „deschis”. 

- se completează cu propoziţia „După caz, cu votul majorităţii, se poate vota secret.”
PREŞEDINTELE    PARLAMENTULUI
NOTĂ  INFORMATIVĂ 
la proiectul de modificare şi completarea a
Legii nr. 294-XVI din 25 decembrie 2008 cu privire la Procuratură

Condiţiile ce au impus elaborarea proiectului legii:

Implementarea Legii cu privire la Procuratură, nr. 294 din 25 decembrie 2008, a scos la iveală anumite imperfecţiuni care duc la interpretarea echivocă şi neuniformă a prezentei legi.

Având în vedere situaţia creată, dar şi mecanismul complicat de funcţionare a  organelor Procuraturii, precum şi a Consiliului Superior al Procurorilor, întru înlăturarea deficienţelor de ordin tehnic apărute, care fac anevoioasă aplicarea şi implementarea Legii cu privire la Procuratură, a fost elaborat prezentul proiect de lege.
Principalele prevederi şi elementele noi ale proiectului:

Ţinându-se cont de neajunsurile identificate şi reieşind din necesitatea adoptării unui cadru normativ în conformitate cu standardele europene se propun  următoarele modificări şi completări la legea vizată. 

La art. 36, alineatul (3) sintagma „pot fi numite persoane”, urmează a fi substituită cu sintagma „pot fi numiţi procurorii”, în vederea concretizării termenilor utilizaţi şi reglementarea mai clară a procedurii de selectare şi angajare în organele Procuraturii. Redacţia actuală a alineatului respectiv lărgeşte neîntemeiat cercul de peroane care ar putea pretinde la funcţia de procuror conducător în procuraturile  teritoriale şi subdiviziunile  Procuraturii Generale.
La articolul 38 alineatul (1) termenul de 60 de zile stabilit pentru organizarea concursului pentru ocuparea funcţiei de procuror este unul prea mare, pe care motiv se propune  stabilirea unui termen de 30 zile.
Considerăm oportun şi echitabil includerea avocaţilor, care au activat în această funcţie nu mai puţin de 10 ani, în lista persoanelor care vor participa la concurs fără susţinerea examenului de capacitate, fiind modificat în acest sens articolul 38 alineatul (5) din lege.
În vederea uniformizării termenilor utilizaţi cuvântul „decizie” din textul legii urmează a fi substituit cu cuvântul „hotărîre”, acesta fiind actul emis de Consiliul Superior al  Procurorilor.
Considerăm că atestarea procurorilor o dată la 5 ani, ar atinge scopurile scontate şi va face activitatea Colegiului de calificare mai eficientă.

La art. 64 alineatul (7) se propune de a omite cuvintele „la propunerea Consiliului Superior al Procurorilor”. Considerăm oportun de a exclude din atribuţiile Consiliului Superior al Procurorilor prerogativele de delegare detaşare şi transferare, deoarece toate aceste remanieri se fac cu acordul salariatului şi nu este necesară o consultare a organului de autoadministrare a procurorilor. 

Tot din aceste considerente şi în vederea reglementării mai clare a activităţii Consiliului Superior al Procurorilor, se propune modificarea art. 66 alin. (2) prin care se stabileşte că în cazurile de eliberarea din funcţia de procuror în baza motivelor incontestabile hotărârea să se emită de Procurorul General, fără propunerea Consiliului. În celelalte cazuri prevăzute de lege, procurorul va fi eliberat din funcţie de către Procurorul General doar în baza hotărârii Consiliului Superior al Procurorilor.
Pentru a exclude un factor de risc coruptibil sa decis ca pensia pentru procurori să fie calculată din salariul pentru ultimele 60 de luni de activitate în procuratură,  dar nu din ultima funcţie deţinută de procuror. Această modalitate este prevăzută în legislaţia privind pensionarea funcţionarilor de demnitate publică, la care, potrivit legii, se referă şi funcţia de procuror.
Fundamentarea economico-financiară:

Sub aspect financiar şi economic implementarea legii cu modificările şi completările propuse nu va necesita resurse financiare suplimentare, având în vedere că mecanismul în domeniul reglementării activităţii Procuraturii şi a organelor de autoadministrare a procurorilor este deja clar definit.
Rezultatele scontate:
Adoptarea şi implementarea modificărilor legii se prezintă a fi oportune în lumina asigurării unui mecanism complet, uniform şi continuu de reglementare a activităţii organelor Procuraturii.

